|  |
| --- |
| **ÚSTREDIE PRÁCE, SOCIÁLNYCH VECÍ A RODINY** |
| **Špitálska 8, 812 67 BRATISLAVA** |
|  |

***INTERNÁ NORMA č. IN – 063/2011***

***Názov normy:***

# *Poskytovanie príspevku na podporu zamestnanosti na realizáciu opatrení na ochranu pred povodňami a na riešenie následkov mimoriadnej situácie podľa § 50j zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov*

***Druh normy:***

# *Metodický pokyn č. 4 - 10/2010 - Dodatok č. 2*

***Účel normy:***

*Tento metodický pokyn mení a dopĺňa internú normu* č. *IN - 055/2010*, *v znení jej dodatku č. 1 – č. IN - 013/2011,* *postupy pri realizácii podpory zamestnanosti na realizáciu opatrení na ochranu pred povodňami a na riešenie následkov mimoriadnej situácie*

***Oblasť platnosti:***

*Metodický pokyn je platný pre všetkých zamestnancov Ústredia práce, sociálnych vecí a rodiny a úradov práce, sociálnych vecí a rodiny*

***Počet strán: 4 vrátane 0 príloh Vydanie: prvé***

***Vzťah k už vydaným interným normám ÚPSVR:***

*Nová interná norma, mení a dopĺňa internú normu č. IN - 055/2010 v znení jej dodatku č.1 - č.  IN – 013/2011*

|  |  |  |
| --- | --- | --- |
| ***Gestorský útvar****:**sekcia služieb zamestnanosti**odbor AOTP**oddelenie AOTP pre zamestnávateľov*  | ***Schválil:****MUDr. Ivan Juráš**generálny riaditeľ*  | ***Dátum schválenia:****10.1.2012****Dátum účinnosti:****10.01.2012* |

**Zásady práce s internou normou Ústredia práce sociálnych vecí a rodiny**

**1. *Pridelenie internej normy***

Táto interná norma ústredia bola pridelená na organizačný útvar: ........................................................................................................ dňa: ..................................

**2. *Uloženie internej normy***

Norma bude trvalo uložená na organizačnom útvare: ................................................................,

pričom musí byť uložená tak, aby bola prístupná všetkým zamestnancom organizačného útvaru, ktorí ju potrebujú aplikovať pri svojej práci.

**3. *Oboznámenie s internou normou***

Zodpovedný vedúci zamestnanec organizačného útvaru je povinný bezodkladne po pridelení internej normy zabezpečiť oboznámenie všetkých zamestnancov s normou, najmä tých, ktorí budú túto normu využívať vo svojej práci a zároveň informovať o tom, kde bude norma trvalo uložená.

|  |
| --- |
| **4*. Záznam o oboznámení zamestnancov s internou normou*** |
| ***Dátum*** | ***Priezvisko a meno zamestnanca*** | ***Funkcia*** | ***Útvar*** | ***Podpis*** |
|  |  |  |  |  |

### **1. účel INTERNEJ NORMY**

Účelom tohto metodického pokynu je

* úprava časti základnej internej normy č. IN – 055/2010 v znení jej dodatku č.1 (IN- 013/2011), **týkajúcej sa dĺžky poskytovania príspevku** vo väzbe na *zákon č. 468/2011 Z. z., ktorým sa dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov a ktorým sa menia a dopĺňajú niektoré zákony,*
* spresnenie niektorých formulácií v základnom metodickom pokyne.

#  2. Predmet úpravy

# Interná norma č. IN – 055/2010 v znení jej dodatku č.1 – IN - 013/2011 sa týmto dodatkom č. 2 mení a dopĺňa nasledovne:

1. Doterajšie znenie časti *„****Príspevok****“* sa ruší a nahrádza novým znením:

**„Príspevok**

**A)  Príspevok na celkovú cenu práce zamestnanca**

1. **Výška príspevku**

**Mesačná výška príspevku na jedno vytvorené pracovné miesto je 95% z celkovej ceny práce zamestnanca**, **najviac vo výške celkovej ceny práce vypočítanej zo sumy dvojnásobku životného minima** poskytovaného jednej plnoletej fyzickej osobe platnej k prvému dňu kalendárneho mesiaca, za ktorý sa príspevok poskytuje.

Maximálne výšky príspevku budú úradom oznamované v súvislosti so zmenami výšky životného minima.

***Príklad:***

*Životné minimum pre jednu plnoletú fyzickú osobu od 1.7.2011 (Opatrenie MPSVR SR o úprave súm životného minima) je v sume* ***189,83 €.***

***Celková cena práce vypočítaná zo sumy dvojnásobku životného minima = 513,25 €****, z toho dvojnásobok sumy životného minima =* ***379,66 €*** *a**celková suma preddavku na poistné na zdravotné poistenie, poistného na sociálne poistenie a príspevku na starobné dôchodkové sporenie platených zamestnávateľom =* ***133,59 €.***

1. **Dĺžka poskytovania príspevku**

**2.1** Zamestnávateľovi (§ 50j ods. 3 písm. a) až d) zákona o službách zamestnanosti) úrad poskytuje príspevok mesačne na základe uzatvorenej písomnej dohody **za kalendárne mesiace, počas ktorých sa na vytvorenom pracovnom mieste vykonáva dohodnutý druh prác**.

Dĺžka poskytovania príspevku, za predpokladu efektívneho, účelného a hospodárneho využitia poskytovaných finančných prostriedkov,je závislá na dobe uvedenej v*Žiadosti o poskytnutie príspevku* (príloha č.1 IN – 055/2010) a *Zámere realizácie opatrení na ochranu pred povodňami a riešenia následkov mimoriadnej situácie* (príloha č. 5 IN - 055/2010) a v prípade zamestnávateľa zapojeného do *realizačného projektu Programu revitalizácie krajiny a integrovaného manažmentu povodí Slovenskej republiky* tiež na dobe uvedenej v zmluve o poskytnutí finančných prostriedkov na realizáciu prác uzatvorenej medzi Úradom vlády SR a obcou/zamestnávateľom. **Odporúčame však** **neposkytovať príspevok dlhšie ako** **12 kalendárnych mesiacov od vytvorenia pracovného miesta**.

2.2 Zamestnávateľovi, ktorým je **obec** (§ 50j ods. 3 písm. a) alebo **právnická osoba, ktorej zakladateľom alebo zriaďovateľom je obec** (§ 50j ods. 3 písm. b)  a ktorý vytvorí pracovné miesto v okrese, v ktorom priemerná miera evidovanej nezamestnanosti za kalendárny rok, ktorý bezprostredne predchádza kalendárnemu roku, v ktorom sa uzatvára dohoda o poskytnutí príspevku, je **vyššia ako 25 %**, úrad poskytuje príspevok **najviac počas 6 kalendárnych mesiacov** od vytvorenia pracovného miesta.

 Priemerná miera evidovanej nezamestnanosti v okrese sa vypočíta z disponibilného počtu uchádzačov o zamestnanie, ktorý zverejňuje Ústredie práce, sociálnych vecí a rodiny za kalendárny rok, ktorý bezprostredne predchádza kalendárnemu roku v ktorom sa uzatvára dohoda o poskytnutí príspevku podľa § 50j ods. 8 zákona o službách zamestnanosti.

**B)** **Príspevok na úhradu časti nákladov na pracovné náradie**

 Zamestnávateľovi podľa § 50j ods. 3 písm. a) zákona o službách zamestnanosti (obec, samosprávny kraj) sa jednorázovo poskytuje príspevok na úhradu časti nákladov na pracovné náradie potrebné na realizáciu opatrení na ochranu pred povodňami alebo na riešenie následkov mimoriadnej situácie vo výške 95% preukázaných nákladov na pracovné náradie, najviac vo výške40 €na jedno vytvorené pracovné miesto.

 Príspevok na úhradu časti nákladov na pracovné náradie je možné kumulovať pre viac vytvorených pracovných miest v rámci uzatvorenej dohody.“

1. Postupy pri poskytovaní príspevku na podporu zamestnanosti na realizáciu opatrení na ochranu pred povodňami a na riešenie následkov mimoriadnej situácie podľa § 50j, upravené touto internou normou, sa vzťahujú len na dohody uzatvorené po 1. januári 2012. Pri skôr uzatvorených dohodách sa postupuje podľa ustanovení účinných do 31. decembra 2011.